./data/phi0474/phi009/phi0474.phi009.perseus-lat2.xml
M. Tullius Cicero
quid igitur ait Hortensius? si uni omnia tribuenda sint,					dignissimum esse Pompeium, sed ad unum tamen omnia deferri				non oportere  obsolevit iam ista oratio re multo magis quam verbis refutata 					nam tu idem, Q Quinti Hortensi, multa pro tua				summa copia ac singulari facultate dicendi et in senatu contra virum fortem, A Aulum Gabinium,				graviter ornateque dixisti, cum is de uno imperatore contra praedones constituendo				legem promulgasset, et ex hoc ipso loco permulta item contra eam legem verba				fecisti